Osijek.in

Koncert - Divanhana
2026-02-15 19:00 - 22:00 (Europe/Vienna) | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)

34. Prvenstvo grada Osijeka
2026-02-16 09:00 - 20:00, 2026-02-17 09:00 - 20:00, 2026-02-18 09:00 - 20:00, 2026-02-19 09:00 - 20:00, 2026-02-20 09:00 - 20:00 | Dvorana Gradski vrt, Kneza Trpimira 23, Osijek, Hrvatska
Početak nove badmintonske sezone donosi i novo, 34. po redu Prvenstvo grada Osijeka koje će se održati u osječkoj dvorani Gradski vrt.
Izvor/foto: Zajednica osječkog sporta

Petaračke buše 2026
2026-02-16 16:00 - 20:00, 2026-02-17 16:30 - 22:00 | Baranjsko Petrovo Selo
Program
08.02.2026. nedjelja MALE BUŠE
16:00 Mimohod malih buša i dječjih KUD-ova
17:00 Nastupi dječjih KUD-ova, Dom kulture
TD Bend
15.02.2026. nedjelja LIPE BUŠE
15:00 Mimohod lipih buša
17:00 nastup KUD-ova
18:00 zabava uz TS Čokanj, Dom kulture
16.02.2026. ponedjeljak LIPE I STRAŠNE BUŠE
16:00 Mimohod lipih i strašnih buša
18:00 Band Zlatne Strune, Dom kulture
17.02.2026. utorak STRAŠNE BUŠE
16:30 Mimohod strašnih buša
– vol na ražnju i šaran na rašljama
18:00 spaljivanje fašnika u centru sela
20:00 Velika zabava pod maskama uz TS Čokanj
i band Zlatne strune, Dom kulture
23:00 Bira se i nagrađuje:
– Najstrašniju masku
– Najljepšu masku
– Najoriginalniju masku
– Najbolji maskirani par
Izvor: Visit Baranja

Odjel za fiziku u Osijeku - Dani otvorenih vrata
2026-02-18 09:00 - 2026-02-19 20:00 | Odjel za fiziku Sveučilišta Josipa Jurja Strossmayera u Osijeku, Odjel za fiziku Sveučilišta Josipa Jurja Strossmayera u Osijeku, Osijek, Hrvatska, 31000, Croatia (Local Name: Hrvatska)
Odjel za fiziku u Osijeku organizira Dane otvorenih vrata povodom 20. obljetnice svog postojanja
U okviru obilježavanja 20 godina postojanja Odjela za fiziku Sveučilišta J.J. Strossmayera u Osijeku s veseljem najavljuje organizaciju Dana otvorenih vrata 2025/2026. Ovaj događaj nadopunjuje obilježavanje obljetnice, a sastoji se od niza aktivnosti, predavanja i radionica, namijenjenih srednjoškolcima, studentima, učiteljima, nastavnicima i široj javnosti.
Datum i vrijeme: 18.2.2026. i 19.2.2026. od 9h – 20h.​
Mjesto: Odjel za fiziku, Trg Ljudevita Gaja 6, Osijek
Povodom ovog značajnog jubileja koji se obilježio u prosincu 2025., na Danima otvorenih vrata planirane su zanimljive i interaktivne radionice, predavanja i vođene ture kroz naše moderne laboratorije, gdje će posjetitelji moći dobiti uvid u rad i istraživanja koja se odvijaju na našem Odjelu. Tijekom Dana otvorenih vrata, bit će predstavljeni i naši projekti, uključujući znanstveno-istraživačke projekte poput Tempo i FIZIONAR (NextGenerationEU), kao i stručne projekte udruge Suncokret Čepin (nanoSTEM sufinanciran iz ESF+) i Udruge fizičara Osijek (CoWorking SPACE, sufinanciran iz MZOM), na kojima je Odjel za fiziku partner. Tijekom dva interaktivna dana, naši profesori i studenti bit će dostupni za razgovor i pružiti informacije o mogućnostima studiranja te različitim karijerama u području fizike.
Dani otvorenih vrata predstavljaju idealnu priliku za sve koji žele saznati više o fascinantnom svijetu fizike, istražiti naše studijske programe i doživjeti atmosferu akademskog života.
Posebno najavljujemo aktivnost koju su pripremili naši brucoši, studenti prve godine prijediplomskog studija, “Razgovor s brucošima fizičarima” u srijedu, 17.2.2026. od 18:00 do 20:00 sati. U okviru ovog razgovora, maturanti i srednjoškolci moći će u opuštenoj atmosferi saznati sve što ih zanima o studentskom životu, kako unutar Odjela za fiziku, tako i izvan njega.
Sve informacije o Danima otvorenih vrata mogu se pronaći web stranici Odjela za fiziku: https://www.fizika.unios.hr/dani-otvorenih-vrata-2025/ .
Za više informacija o programu i aktivnostima Dana otvorenih vrata, pozivamo vas da posjetite i Facebook stranicu Odjela za fiziku https://www.facebook.com/fizika.unios/
Kontakt:​
istibi@fizika.unios.hr ​
Ivana Štibi, predavač

Museorium - ciklus likovnih i baštinskih radionica namijenjenim osobama starije životne dobi
2026-02-18 10:00 - 12:00, 2026-02-25 10:00 - 12:00 | Muzej Slavonije, Muzej Slavonije, Osijek, Hrvatska, 31400, Croatia (Local Name: Hrvatska)
Muzej Slavonije nastavlja s programom Museorium – ciklusom likovnih i baštinskih radionica namijenjenim osobama starije životne dobi (60+) koje žele ostati aktivne, kreativne i uključene u kulturni život zajednice.
Slijede radionice u sklopu gostujuće izložbe Priroda na dodir, otvorene u Muzeju Slavonije koja polazi od ideje da dodir i zvuk mogu prenijeti doživljaj prirode snažnije i dublje od samog pogleda, omogućujući posjetiteljima da oblik, teksturu i strukturu živog svijeta upoznaju neposredno – rukama.
Radionice se održavaju svake srijede u 10 sati.
Program obuhvaća četiri radionice: slikarsku, kiparsku i grafičku radionicu te završnu radionicu izrade lutke s jednostavnim mehanizmom, u kojoj se spajaju dodir, oblik i pokret. Inspiracija proizlazi iz prirode i povećanih modela biljaka, životinja i gljiva prikazanih na izložbi, s posebnim naglaskom na teksture i površine koje se u prirodi često ne primjećuju golim okom.
Raspored radionica:
4.2. Slikarska radionica
11.2. Grafička radionica
18.2. Kiparska radionica
25.2. Radionica izrade lutke mehanizam
Svaka radionica namijenjena je skupini od 15 sudionika, što omogućuje individualizirani pristup, podršku voditelja i opuštenu atmosferu u kojoj je važan osobni doživljaj, a ne tehnička savršenost. Sudjelovanje u radionicama je besplatno.
Voditeljica programa je Jesenka Ricl, viša kustosica pedagoginja.
Prijave su obavezne i zaprimaju se putem e-pošte: edukacija@mso.hr ili pozivom na 328 778 od pon do pet od 8 do 15 sati
Realizaciju programa Museorium omogućila je financijska potpora Ministarstva kulture i medija Republike Hrvatske.

Pričaonice u ograncima Knjižnice
2026-02-18 17:30 - 18:30 | Gradska i sveučilišna knjižnica Osijek – Ogranak Donji grad, Trg bana Josipa Jelačića 24A, Osijek, Hrvatska, Croatia (Local Name: Hrvatska)
Gradska i sveučilišna knjižnica Osijek tijekom mjeseca veljače i ožujka organizirat će pričaonice za korisnike Knjižnice starije od tri godine.
Pričaonice će se održati prema sljedećem rasporedu:

srijeda, 11. veljače i 11. ožujka 2026. godine od 17.30 do 18.30 sati
u Ogranku Jug 2
srijeda, 18. veljače i 18. ožujka 2026. godine od 17.30 do 18.30 sati
u Ogranku Donji grad
srijeda, 18. veljače i 18. ožujka 2026. godine od 17.30 do 18.30 sati
u Ogranku Industrijska četvrt

Prijaviti sudjelovanje i dodatne informacije mogu se dobiti u ogranku u koji ste zainteresirani doći na priču:
Ogranak Jug 2 GISKO (Opatijska 26f, br. tel. 031/563-454)
Ogranak Donji grad GISKO (Trg bana J. Jelačića 24a, br. tel.: 031/506-110)
Ogranak Industrijska četvrt GISKO (Vinkovačka 66d, tel.: 031/271-282)
Izvor/foto: Gradska i sveučilišna knjižnica Osijek

Pričaonice u ograncima Knjižnice
2026-02-18 17:30 - 18:30 | Gradska i sveučilišna knjižnica Osijek – Ogranak Industrijska četvrt, Vinkovačka 66 d, Osijek, Hrvatska, 31000, Croatia (Local Name: Hrvatska)

Predstava - Dok zvijezde ne padnu (pretplata 3)
2026-02-19 19:00 - 21:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Aktualna do same srži temeljnih međuljudskih odnosa, Beth Steel svojom, žanrovski diskutabilnom, dramom koja započinje kao laka, pitka i prpošna komedija, načinje i zaposjeda stvarnost kao kalup u kojem živimo, dok se društvenim (međuljudskim) ostvarenim odnosima služi kao mizanscenom u kojem opća mjesta imaju ulogu “sklopke” za iskreni smijeh. Ona vješto secira stratuse tjeskobe opstanka kojemu smo izloženi u društvu koje je sreću i poziciju u njoj (a među “drugima”) determinirao novcem kao jedinim alatom samoostvarenja i priznanja.
Sve započinje svadbom kao inicijacijskim prelaskom u novo, u novo okrilje unutar kojega pojedinac dobiva “priliku” u dvoje se iznova ostvariti i uzdignuti do tražene euforije “sreće i razumijevanja”. I bio bi to predvidiv narativ da nije zaokreta kojim nas Steel naprasno vraća u iskrenu stvarnost, onu koja kirurški razdvaja “nas” od “drugih”. Uvijek smo, zapravo, “nasuprot drugih”, ne izričito u sukobu, nego više pred drugim kao ispred ogledala u kojem zapažamo obrise vlastitih tjeskoba, strahova, htijenja, stremljenja, ali i istovjetnosti i podudarnosti. Drugi je uvijek ono što bih JA htio biti. Zato reagiramo dvojako: divljenjem ili zavišću. Najčešće zavišću koja rađa gnjev, reakciju odbacivanja i deklasiranja.
U drami Beth Steel susreću se dva svijeta: autohtoni i alohtoni, svijet “starosjedilaca” i svijet “došljaka”, migranata, tražitelja bolje sudbine kroz traženje posla izvan okvira zadanoga rođenjem. Steel, naime, poseže za pitanjima koja često čitamo kod anonimnih komentatora ispod vijesti na portalima koje govore o radnim dozvolama izdanima strancima ili migrantima koji su poginuli tragajući za boljim životom. Ona u brak povezuje mnogima nepovezivo: Britanku i Poljaka. Britanska strana svatovske družine vlastitu bijedu stagnacije i kroničnoga neuspjeha spoznaje u izravnom doticaju s Poljakom koji od prvoga posla smetlara nezaustavljivo grabi gore, uza stube piramide društvenoga statusa. I u prasku sve eskalira, padaju maske prividne uljuđenosti, političke korektnosti, događa se pobuna protiv “stranaca koji nam otimaju radna mjesta”, koji “ne govore naš jezik”. Započinje rat u točki prijepora, u pregibu promjene koja svijet kao prostor supostojanja ciklički, zapravo, zapljuskuje otkako je čovječanstva.
I tu je taj “problem” žanrovske odrednice koja se hvata svršetka koji ne okončava, nego posvuda u svijetu traje kao zbilja koju Beth Steel majstorski prebacuje na raster scenske pojavnosti kao skicu za raspravu o određivanju pravde kao kategorije u kojoj uvijek postoje pobjednici i gubitnici. Premda je ta rasprava jalova: srazovi nikada ne rezultiraju pobjedama, nego isključivo promjenama, novim stanjima i okolnostima. Otuda i dojmljivost, perceptivna jakost ove sjajne drame u dihotomiji smijeha i gorčine.
Ivana Šojat

Predstava - Samo nek' ide redom
2026-02-19 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Urnebesna tragi-komedija koja pripovijeda o rodbinskim nesuglasicama, mukama i pohlepi. Naime, smrt djeda Svetislava Tavčera jedina je okolnost koja okuplja njegova tri unuka na mjestu radnje. Tijekom večernjeg bdijenja nad pokojnim Svetom, unuci, svatko iz svog kuta, jadikuju nad vlastitom prošlošću i budućnošću. Sva trojica cijelo vrijeme opravdavaju vlastitu kompetentnost za nasljedstvo i spomen u bogatoj djedovoj oporuci. Zaplet je u prvom raspletu. Najveća „smrt” u ovom komadu zapravo je život unuka, njihova zaslijepljenost, sladostrašće, oholost i nedostatak empatije prema bližnjima. Oni su zajedno samo onda kada su jedni protiv drugih i kada je u pitanju njihov vlastiti interes… Komedija situacije i apsurda koja će kod gledatelja izazvati duhovno-fizičku identifikaciju s likovima.
Izvor/foto: Alluro predstave

Predstava - Dok zvijezde ne padnu
2026-02-20 19:00 - 21:00, 2026-02-21 19:00 - 21:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)

Koncert - The Frajle i Grupa CAMBI
2026-02-21 20:00 - 22:00 | Športska dvorana Jug 2, Športski objekti Jug II Osijek, Osijek, Hrvatska, 31000, Croatia (Local Name: Hrvatska)

Predstava - Direkt u glavu
2026-02-23 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Nagrađivani glumci Borko Perić i Filip Detelić stižu u Osijek dobro nasmijati publiku!
Nemojte propustiti suludu komediju “Direkt u glavu”, u ponedjeljak 23. veljače u 20 sati u koncertnoj dvorani Franjo Krežma.
Glumački asevi zagrebačkog kazališta Kerempuh, dobitnici Nagrade hrvatskog glumišta i dvojac koji nikog ne ostavlja ravnodušnim, Borko Perić i Filip Detelić sigurno će vas dobro nasmijati komedijom “Direkt u glavu”.
Njihovi britki verbalni okršaji rijedak su talent, a poznati autor Igor Weidlich komedijom “Direkt u glavu” konačno im je dao priliku na kazališnim daskama izbaciti sve što si imaju za reći.
Na radost publike koja će ovaj verbalni okršaj ima prilike gledati uživo.
Dva sjajna glumca uz pomoć publike pokušat će pred vama razriješiti situaciju u kojoj su se našli.
Na vama je da im pomognete ili odmognete. Svakako da pogledate komediju i dobro se nasmijete.
DIREKT U GLAVU je kazališni hit u kojem Borko Perić i Filip Detelić doslovno ostavljaju dušu na pozornici te preispituje sve živo i mrtvo, uz jedinstveno iskustvo za gledatelje.
A koja ih je to tragikomična situacija dovela na daske koje ovog puta život ne znače?
Otkrijte s Borkom i Filipom 23. veljače u 20 sati.
Ne propustite ih pogledati i nasmijati se s njima!
ULAZNICE: Direkt u glavu – komedija za krepat
Izvor/foto: B GLAD Produkcija

Predstava - Plašt/Sestra Angelica
2026-02-24 18:00 - 20:00, 2026-02-25 18:00 - 20:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Pridružujući se obilježavanju stote obljetnice smrti slavnog opernog skladatelja Giacoma Puccinija, HNK u Osijeku glazbeni premijerni ovosezonski niz otvara dvjema njegovim jednočinkama: Sestrom Angelicom i Plaštem koje će u listopadu biti izvedene pod ravnanjem maestra Filipa Pavišića, u režiji Lee Anastazije Fleger.
Riječ je o dvjema jednočinkama koje, zajedno s Giannijem Schicchijem (u HNK u Osijeku premijerno izveden u travnju 2022. zajedno s Busonijevim Arlecchinom) čine fantastični Puccinijev triptih kojim majstor opernoga žanra pokazuje i dokazuje umijeće prenošenja najdubljih emocija unutar kratke, vremenski ograničene forme, istančanu suptilnost gradacije emocija koje kod publike bude najdublju empatiju.
Foto: HNK u Osijeku

Marijana Mikulić: Mare #Zenamajkaglumica
2026-02-24 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)

Predstava - Sestra Angelica
2026-02-26 19:00 - 21:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Pridružujući se obilježavanju stote obljetnice smrti slavnog opernog skladatelja Giacoma Puccinija, HNK u Osijeku glazbeni premijerni ovosezonski niz otvara njegovim dvjema jednočinkama: Sestrom Angelicom i Plaštem, koje će u listopadu biti izvedene pod ravnanjem maestra Filipa Pavišića, u režiji Lee Anastazije Fleger.
Riječ je o dvjema jednočinkama koje, s Giannijem Schicchijem (u HNK-u u Osijeku premijerno izveden u travnju 2022. s Busonijevim Arlecchinom) čine fantastičan Puccinijev triptih kojim majstor opernoga žanra pokazuje i dokazuje umijeće prenošenja najdubljih emocija unutar kratke, vremenski ograničene forme, istančanu suptilnost gradacije emocija koje kod publike bude najdublju empatiju.

Proljetni i obrtnički sajam 2026.
2026-02-27 10:00 - 19:00, 2026-02-28 10:00 - 19:00 | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
Od 27. veljače do 1. ožujka, u Gospodarskom centru očekuje nas Proljetni i obrtnički sajam!
Proljetni sajam jedan je od najvažnijih sajamskih događaja na istoku Hrvatske, poznat po svojoj dugoj tradiciji i međunarodnom karakteru. I ove nas godine očekuje bogat izložbeni program koji obuhvaća poljoprivrednu mehanizaciju, proizvode OPG-ova, autohtone slavonske delicije, obrtničke rukotvorine, opremu za kućanstvo i predstavljanje gospodarskih potencijala regije.
Ulaz na Sajam i parking su besplatni.

Izvor: Gospodarski centar Osječko-baranjske županije

Predstava - Gospodar muha
2026-02-27 19:00 - 21:00, 2026-02-28 19:00 - 21:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Ova drama moćna je alegorija koju Golding piše pitko, iz postavki dječaštva zrakoplovnom nesrećom naprasno prebačenog u kontekst izvan civilizacije i izvan nadzora. Gospodar muha, naime, govori o svijetu u trenutku izbijanja nuklearnog rata. Jedan od zrakoplova kojima se djeca sklanjaju s poprišta smaka svijeta doživljava nesreću i pada na tropski, nenastanjen otok. Još odjeveni u školske odore, dječaci se moraju organizirati, izgraditi si skrovišta, pronaći hranu i vodu. I tu započinje uvid u trajne, civilizacijski ušutkavane, prave odlike ljudske prirode, u njezino divljaštvo i nemilosrdnost. U ožujku, dakle, na scenu stupa nezaobilazno kazališno štivo u režiji Vanje Jovanovića.
Foto: Kristijan Cimer

Stand-up nastup "Večer s Panićem"
2026-02-27 19:00 - 21:00 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
Što je zajedničko radu na kruzeru, TikTok senzaciji, britkom i autentičnom humoru i stand-upu?
Ivan Panić, naravno.
Regionalno popularan stand-up komičar godinama je radio na kruzeru, putovao svijetom i skupljao priče koje jednostavno moraju biti ispričane. Nakon života na moru vraća se doma — i s pozornice osvaja publiku svojim prepoznatljivim stilom: iskreno, dinamično, duhovito i bez uljepšavanja.
Po prvi put dolazi u kino Urania sa stand-up nastupom „Večer s Panićem“ — večeri u kojoj se stvarne situacije pretvaraju u urnebesne anegdote, a publika postaje dio atmosfere kroz kombinaciju stand-upa i improvizacije.
Očekujte zabavan, opušten i energičan nastup — priče o „malim“ ljudima i „običnim“ situacijama ispričane na potpuno neobičan način. Intimno, britko i autentično.
Ulaznice: 18 EUR
Kupnja na blagajni kina Urania:

svaki dan osim ponedjeljka 16:30 – 21:30
vikendom i 10:30 – 12:30
ili online u prodaji na Core Eventu.

Vidimo se na Večeri s Panićem — smijeh je zagarantiran!

Vlatko Štampar - Vrlo dovoljan
2026-02-28 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)

Koncert - Parni Valjak
2026-02-28 20:00 - 23:00 | Dvorana Gradski vrt, Kneza Trpimira 23, Osijek, Hrvatska
